Príloha č. 3
							k nariadeniu vlády č. .../2001 Z.z.

Ochranné opatrenia v zdravotníckych zariadeniach, 
 v zariadeniach veterinárnej starostlivosti, 
v laboratóriách a miestnostiach pre pokusné zvieratá

A. Ochranné opatrenia | B. Úrovne ochrany
| 2 | 3 | 4
1. Pracovisko musí byť oddelené od iných činností vykonávaných v tej istej budove. | Nie | Odporúča sa | Áno
2. Vzduch vháňaný a odsávaný z pracoviska musí byť filtrovaný cez vysokoúčinný filter (HEPA) alebo podobným spôsobom | Nie | Áno, pre odsávaný vzduch | Áno, pre vháňaný aj odsávaný vzduch
3. Vstup musí byť obmedzený len na určených zamestnancov | Odporúča sa | Áno | Áno, cez  pretlakový priestor
4. Pracovisko musí byť vzduchotesne uzatvoriteľné za účelom dezinfekcie | Nie | Odporúča sa | Áno
5. Špecifikované dezinfekčné postupy | Áno | Áno | Áno
6. Tlak vzduchu na pracovisku sa v porovnaní s vonkajšou atmosférou musí udržiavať v podtlaku | Nie | Odporúča sa | Áno
7. Účinná ochrana pred  prenášačmi, napríklad hlodavcami alebo hmyzom | Odporúča sa | Áno | Áno
8. Povrchy nesmú prepúšťať vodu a musia sa ľahko čistiť | Áno, pre pracovné plochy | Áno, pre pracovné plochy a podlahu | Áno, pre pracovné plochy, steny, podlahu a strop
9. Povrchy musia byť odolné voči kyselinám, zásadám, rozpúšťadlám a dezinfekčným prostriedkom | Odporúča sa | Áno | Áno
10. Bezpečné uskladnenie biologického faktora | Áno | Áno | Áno, obzvlášť bezpečné uskladnenie
11. Musí byť prítomné pozorovacie okno alebo iná alternatíva zabezpečujúca možnosť pozorovať zamestnancov | Odporúča sa | Odporúča sa | Áno
12. Laboratórium musí mať svoje vlastné vybavenie | Nie | Odporúča sa | Áno
13. S infikovaným materiálom, vrátane akéhokoľvek zvieraťa, sa musí manipulovať v bezpečnostnej alebo izolačnej miestnosti alebo inej vhodnej izolácii | Podľa vhodnosti | Áno, ak sa infekcia šíri vzduchom | Áno
14. Spaľovacia pec na likvidáciu mŕtvych tiel zvierat | Odporúča sa | Áno (musí byť dostupná) | Áno, priamo na mieste

Poznámka: 	Opatrenia uvedené v tejto prílohe sa uplatňujú so zreteľom na  charakter príslušných činností, posudzovanie rizika zamestnancov a charakter príslušného biologického faktora.